La Comissió Especial de Platges es reunix per a parlar sobre l'estat de les platges d’Almardà, Corinto i Malva-rosa
16 de març 2022

![](/media/iiunbuol/c_4067.jpg?width=850&height=566.9886363636364)

La Comissió Especial de Platges de l'Ajuntament de Sagunt es va reunir ahir en el Saló de Plens en la qual, a més dels grups polítics municipals, també va participar el president de l'Associació de Veïns d’Almardà, Corint i Malva-rosa, Pepe Girona. En esta Comissió es va parlar sobre l'estat de les platges d’Almardà, Corinto i Malva-rosa, sobre la seua sostenibilitat i la seua resistència enfront de temporals.

En referència als temporals, l'alcalde de Sagunt, Darío Moreno, ha explicat que «**tenint en compte que vivim en un marc de canvi climàtic, és una cosa que passarà cada vegada més sovint i amb major potència. Parlem especialment de la zona de les Cases de Queralt, que és la zona més pegada al nou espigó que s'està duent a terme per part de la Demarcació de Costas de Castelló i que és una de les nostres majors preocupacions**».

Així mateix, per eixa raó, l'Ajuntament treballarà conjuntament amb la Universitat Politècnica de València: «**Precisament per això continuarem de la mà de la Universitat Politècnica de València duent a terme una tasca de control i fiscalització de totes estes actuacions i de tots els efectes que puguen deixar els temporals arran d'estos últims canvis. La voluntat principal és posar en coneixement de Costes qualsevol tipus de situació que es done i exigir sobretot les actuacions urgents necessàries, a més de continuar insistint en la necessitat d'executar un gran projecte de recuperació a les nostres platges**».

En eixe sentit, el què s'espera, segons ha afegit l'alcalde, és que el projecte de recuperació de les platges passe «**definitivament a Declaració d'Impacte Ambiental i que siga una realitat per al nostre municipi. És una de les prioritats en les quals continuarem insistint i continuarem treballant en esta línia**».

![](/media/00uklsnw/c_4061.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/la-comissio-especial-de-platges-es-reunix-per-a-parlar-sobre-l-estat-de-les-platges-d-almarda-corinto-i-malva-rosa/ "Facebook")
*   [](http://twitter.com/share?url=https://aytosagunto.es/va/actualitat/la-comissio-especial-de-platges-es-reunix-per-a-parlar-sobre-l-estat-de-les-platges-d-almarda-corinto-i-malva-rosa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-comissio-especial-de-platges-es-reunix-per-a-parlar-sobre-l-estat-de-les-platges-d-almarda-corinto-i-malva-rosa/ "Linked In")
*   [](mailto:?body=https://aytosagunto.es/va/actualitat/la-comissio-especial-de-platges-es-reunix-per-a-parlar-sobre-l-estat-de-les-platges-d-almarda-corinto-i-malva-rosa/)